stanford-oval/wikipedia huggingface dataset:
גריין (צופן)
שיקולי פיתוח

הצורך ב-Grain נובע מהדרישה לפרימיטיבים קריפטוגרפיים קומפקטיים שניתנים ליישום בחומרה בסיבוכיות נמוכה, במעגלים פשוטים יחסית וזולים לייצור ותחזוקה. לדוגמה לצורך תיוג אלקטרוני באמצעות גלי רדיו כמו RFID. לזיוף תג אלקטרוני יכולות להיות משמעויות הרסניות אם משתמשים בו במערכת חיוב אלקטרונית לכן יש צורך בקריפטוגרפיה. יישום צופן בלוקים כמו AES בחומרה כזו כמעט אינו מעשי ואינו כלכלי בשל הצורך במספר גדול של שערים. צופן זרם שמיישם LFSR ברמה של סיביות, קל וזול ליישום בחומרה ודורש מספר מינימלי של שערים, מלבד העובדה שהוא מכיל תכונות אקראיות סטטיסטיות טובות ומבטיח מחזוריות מינימלית גבוהה.
Grain שייך לקטגורית צופן זרם סינכרוני שבו זרם המפתח מיוצר בנפרד וללא תלות במסר הקריא. בצופן נעשה שימוש בשני סוגי אוגרים, LFSR הליניארי ו-NFSR הלא ליניארי, האחרון משמש לסינון הראשון ומאזן את התוצאה. וכן נעשה שימוש בוקטור אתחול בגודל 64 סיביות. לטענת המפתחים ההתקפה הטובה ביותר כנגד הצופן היא בסיבוכיות של  2^{80}.
שיקולי פיתוח > Grain v0

צופן גריין הבסיסי כולל מצב פנימי (state) בגודל 160 סיביות המחולק בין שני אוגרים. אוגר ה-LFSR המיוצג על ידי מערך בגודל 80 סיביות;  s_{t},s_{t+1},...,s_{t+79} ואוגר NFSR שהוא המערך  b_{t},b_{t+1},...,b_{t+79}. הפולינום המשמש להיזון (feedback) הוא פולינום פרימיטיבי ממעלה 80 המוגדר כ:
פונקציית העדכון של אוגר LFSR היא:  s_{t+80}=s_{t+62}+s_{t+51}+s_{t+38}+s_{t+23}+s_{t+13}+s_{t}. פולינום ההיזון של NFSR הוא:
מתוך תכולת האוגרים חמישה משתנים מהווים קלט לפונקציה בוליאנית  h(x) שהיא פונקציה מאוזנת בעלת אי-ליניאריות גבוהה ועמידה בפני התנגשויות (correlation) המוגדרת:
כאשר המשתנים  x_{0},...,x_{4} נלקחים מפוזיציות  s_{t+3},  s_{t+25},  s_{t+46},  s_{t+64} ו- b_{t+63} לפי סדר זה. המשתנה האחרון נלקח מהאוגר NFSR. פלט הפונקציה הבוליאנית אז עובר מיסוך עם הסיבית  b_{i} של אוגר NFSR והתוצאה מהווה חלק מזרם המפתח. בניסוח פורמלי הפונקציה הבוליאנית לעדכון הסיבית הבאה  z_{t} כאשר  t הוא הפעימה הנוכחית ניראית כך:
z_{t}=b_{t}+h(s_{t+3},s_{t+25},s_{t+46},s_{t+64},b_{t+63})
שיקולי פיתוח > הצפנה ופענוח

כמו בכל צופן זרם, ההצפנה מתבצעת על ידי XOR של המסר עם זרם המפתח סיבית אחר סיבית. לדוגמה:
שיקולי פיתוח > שלב אתחול

המפתח המסופק על ידי המשתמש שהוא מחרוזת של 80 סיביות  k_{0},...,k_{79} נטען לתוך אוגר NFSR. וקטור האתחול  {\text{IV}}_{0},...,{\text{IV}}_{63} נטען לתוך 60 הסיביות הראשונות של LFSR וביתר מציבים אחדים. בשלב זה הצופן מופעל 160 פעימות בהן לא משתמשים בפלט כמפתח הצפנה אלא תחת זאת מזינים את הפלט בחזרה על ידי XOR עם הקלט של שני האוגרים (כמתואר בתרשים). לאחר 160 הפעלות (clocking) הצופן מוכן לשימוש.
שיקולי פיתוח > תפוקה

בשל העובדה ששני האוגרים מפיקים פלט בכל פעימה, קצב העבודה של הצופן הוא סיבית אחת לכל פעימת שעון. אפשר להגביר את מהירות הצופן עד כדי פקטור של 16 על חשבון תוספת חומרה. השיפור נעשה פשוט על ידי יישום הפונקציות  f(x),g(x),h(x) פעמים מרובות בכל פעימה. הפונקציות עוצבו כך שניתן יהיה לבצע מספר הזזות ברצף, כך מופקות יותר סיביות בו זמנית.
Grain v1

לאחר שהתגלו ליקויים בגרסה הראשונה של גריין פותחה הגרסה המעודכנת v1 בשינויים קלים לעומת הקודמת. הפונקציה  f(x) נותרת ללא שינוי. הפונקציה  g(x) שונה והיא מוגדרת כך:
הפונקציה  h(x) נותרת ללא שינוי אך פלט הצופן שהוא הסיבית הפסאודו-רנדומלית הבאה מתעדכנת לפי פרוצדורה שונה:
כאשר:  {\mathcal {A}}=\{1,2,4,10,31,43,56\}
Grain 128

לאחר שהתגלו התקפות כנגד הגרסה המשופרת Grain v1 פותחה בשנת 2006 הגרסה Grain 128 על ידי מרטין הל, תומאס ג'ונסון, אלכסנדר מקסימוב ווילי מאייר. ההתקפות הסתמכו על קירוב ליניארי ולכן בשינויים קלים, בין היתר למשל הוספת משתנים לפונקציית הפלט  h(x) ההתקפות הללו כבר אינן ישימות. הגרסה Grain-128 תומכת במפתח הצפנה בגודל 128 סיביות ווקטור אתחול בגודל 96 סיביות. האוגרים הוגדלו ל-128 מצבים כל אחד כדלהלן: {\text{LFSR}}=s_{i},s_{i+1},...,s_{i+127},\ {\text{NFSR}}=b_{i},b_{i+1},...,b_{i+127}.
הפונקציות התשנו גם הן כדלהלן:
פונקציית העדכון המתאימה של LFSR היא:
 s_{i+128}=s_{i}+s_{i+7}+s_{i+38}+s_{i+70}+s_{i+81}+s_{i+96}
פונקציית ההיזון (feedback) האי-ליניארית של NFSR היא:
העדכון של NFSR מתבצע לפי פוזיציות:
מצב (state) הצופן מיוצג על ידי שני האוגרים, בסך הכול 256 סיביות של זיכרון. מתוכם תשע סיביות מפוזיציות שונות מהוות קלט לפונקציית הסינון הבוליאנית כדי להפיק את סיבית הפלט הפסאודו-אקראית כדלהלן:
הפוזיציות המשמשות למשתנים הם:  b_{i+12},s_{i+8},s_{i+13},s_{i+20},b_{i+95},s_{i+42},s_{i+60},s_{i+79},s_{i+95} לפי סדר זה.
פונקציית הפלט הסופית מוגדרת כדלהלן:
כאשר  {\mathcal {A}}=\{2,15,36,45,64,73,89\}.
Grain-128a

גרסת גריין 128a מורכבת ממחולל זרם המפתח (key stream generator) ומנגנון אימות (authentication) אופציונלי. המחולל מורכב משלושה רכיבים עיקריים, אוגר זיזה ממושב ליניארי (LFSR), אוגר זיזה ממושב לא ליניארי NFSR ופונקציית סינון בוליאנית. שני האוגרים בנויים מ-128 מצבים ומסומנים בקיצור  s_{i},s_{i+1},...,s_{i+127} וכן  b_{i},b_{i+1},...,b_{i+127} בהתאמה. ביחד הם מהווים זיכרון של 256 סיביות המייצגות את המצב הפנימי (internal state) של המחולל בכל פעימה. הפולינום הפרימיטיבי המשמש להזנה (feedback) של האוגר LFSR הנקרא  f(x) מוגדר כדלהלן:
פונקציית עדכון המצב (בניגוד לפונקציית ההזנה) של ה-LFSR היא:
פולינום ההזנה האי-ליניארי של האוגר NFSR הנקרא  g(x) הוא:
פונקציית העדכון של ה-NFSR היא:
בניגוד לפולינום ההזנה לעיל, כלל העדכון כולל את הסיבית  s_{i} שהיא פלט האוגר LFSR. 
פונקציית הסינון הבוליאנית  h(x) מקבלת תשעה מצבים קודמים כפרמטרים, שנים מהם נלקחים מאוגר ה-NFSR והיתר מ-LFSR. הפונקציה מוגדרת כדלהלן:
כאשר המשתנים  x_{0},...,x_{8} מקבילים לפי הסדר למצבים  b_{i+12},s_{i+8},s_{i+13},s_{i+20},b_{i+95},s_{i+42},s_{i+60},s_{i+79},s_{i+94}. פלט הפונקציה הוא:
כאשר  {\mathcal {A}}=\{2,15,36,45,64,73,89\}.
Grain-128a > אתחול

לפני שמייצרים זרם מפתח בר שימוש תחילה יש לאתחל את הצופן באמצעות וקטור האתחול ומפתח ההצפנה הסודי המסופקים על ידי המשתמש. טוענים את סיביות המפתח 128 בסך הכול לאוגר NFSR ווקטור האתחול נטען ל-96 הסיביות הראשונות של אוגר LFSR, וביתר הסיביות שלו למעט האחרונה מציבים '1' והסיבית האחרונה מאופסת. בשלב זה מריצים את הצופן (clocking) בסך הכול 256 פעימות, כאשר במקום להשתמש בזרם המפתח מזינים אותו בחזרה באמצעות XOR עם קלט שני האוגרים בהתאמה.
Grain-128a > אופני הפעלה

צופן Grain-128a ניתן להפעלה בשני אופנים, עם או בלי אימות. אימות מחייב ש- IV_{0}=1, אחרת אסור להשתמש בתג האימות. קיום התנאי האמור באחריות היישום המשתמש ועליו לממש מערכת התראה כלשהי במקרה שהתנאי מופר. כאשר  IV_{0}=1 פלט המחולל נוצר על ידי  z_{i}=y_{64+2i}. דהיינו רק כל סיבית שנייה נכללת בפלט, למעט 64 הסיביות הראשונות (במקרה זה תפוקת המחולל יורדת בחצי). כאשר 64 הסיביות הראשונות משמשות למנגנון האימות להלן. אם  IV_{0}=0 פלט המחולל מתקבל פשוט על ידי  z_{i}=y_{i}. כלומר כל הסיביות נכללות בפלט המחולל. במקרה זה הצופן דומה לגרסה Grain-128.
Grain-128a > אימות

מנגנון האימות של Grain משתמש בחלק מסיביות הפלט כקלט לאוגרים נפרדים בגודל 32 סיביות כל אחד הנקראים 'אוגר הזזה' ו'אקומולטור' (אגרן) והפלט הסופי של האקומולטור משמש כתג אימות. על מנת שתג האימות יהיה בטוח יש לרפד את המסר. אם המסר הוא מחרוזת של  L סיביות,  m_{0},...,m_{L-1}, מוסיפים את הסיבית '1' בסוף המסר:  m_{L}=1. ריפוד זה חיוני להבטחת האימות כך שלמסרים  m ו- (m\ \|\ 0) יהיה תג שונה. כדי לייצר תג אימות מתאים למסר  m מפעילים את שני האוגרים במהלך ההצפנה שלו. תכולת אוגר ההזזה בזמן  i מיוצגת על ידי  r_{i},...,r_{i+32}.  תכולת האקומולטור בזמן  i מיוצגת על ידי  a_{i}^{0},...,a_{i}^{31}. אוגר ההזזה מאותחל על ידי 32 הסיביות הראשונות  y_{i} והאקומולטור על ידי 32 הסיביות הבאות אחריהן  a_{0}^{j}=y_{32+j} עבור  0\leq j\leq 31. עדכון אוגר ההזזה מתבצע על ידי  r_{i+32}=y_{64+2i+1}. האקומולטור מתעדכן על ידי  a_{i+1}^{j}=a_{i}^{j}+m_{i}r_{i}+j. כאשר  0\leq i\leq L. התכולה הסופית של האקומולטור היא תג האימות בגודל 32 סיביות.
Grain-128a > תפוקה

שני האוגרים LFSR ו-NFSR של המחולל מעודכנים באופן קבוע בכל שתי פעימות. היתרון בזה הוא בביצועים ובעמידות כנגד התקפת ערוץ צדדי. היתרון של צופן גריין באופן כללי ישים גם כאן, במחיר של תוספת חומרה אפשר להכפיל ביצועים בהתאם. את השיפור משיגים בעיקר על ידי שמקודדים עותקים של שלוש הפונקציות  f(x),g(x),h(x) מספר פעמים במעגלים נוספים, כמידת הצורך. מסיבה זו הצופן עוצב כך ש-32 הסיביות האחרונות של האוגרים אינן בשימוש בפונקציות ההזנה או העדכון. בדרך זו ניתן להגיע להאצה בפקטור של עד 32, אם החומרה זמינה. התפוקה במקרה זה תהיה לכל היותר 16 סיביות לפעימת שעון אחת.
Grain-128a > ביטחון גריין 128a

Grain128a הוא התפתחות שלישית בסדרה בעקבות חולשות שהתגלו באלגוריתמים הקודמים. ובגרסה זו ניתן מענה לכל הבעיות שהתגלו בקודמות. קריפטואנליזה של הגרסאות הקודמות כוללת מספר התקפות חלקן מוצלחות יותר חלקן פחות:
התקפת קירוב ליניארי של גוליק מ-1994 כנגד צפני זרם שמנסה למצוא סיביות פלט שאינן 'מאוזנות', כלומר שנוטות להיות '1' לעיתים קרובות יותר מאשר '0'. בכל אופן הפונקציות של גריין נבחרו כך שיהיה להם נטאי קטן ככל האפשר.
התקפה אלגברית שהיא ניסיון להציג את סיביות הפלט הראשוני של המחולל כפונקציה של המצב הראשוני, על ידי ניסיון לפתור את מערכת המשוואות שנוצרת ביניהם. כפי שהראו קורטיס ומאייר (2003) וכן ברביין, גילברט וג'וקס (2008), ההתקפה הייתה יעילה לולא הכיל גריין את האוגר NFSR שהוא בעל אי-ליניאריות גבוהה גם בפונקציית העדכון שלו וגם באופן חילוץ סיביות הפלט בפונקציה  h. כך שהיא אינה מסכנת את הצופן.
התקפת איזון זמן/זיכרון בגרסה המתאימה לצופן זרם שנקראת התקפת איזון TMD (קיצור של זמן/זיכרון/דטה) של ביריוקוב ושמיר (2004), היא התקפה גנרית שמתאימה להרבה פונקציות קריפטוגרפיות ובמיוחד צופן זרם והיא יעילה בפקטור של  2^{n/2} כאשר  n הוא אורך המצב הפנימי בסיביות. מסיבה זו היות שהמצב הפנימי מכיל 256 סיביות, שבירת הצופן נחשבת מעבר להישג יד במונחים של התקפת איזון זמן/זיכרון בטכנולוגיה הנוכחית.
התקפת שיבוש (fault attak) שפורסמה לראשונה על ידי הוך ושמיר (2004) ונמצאה כיעילה במיוחד כנגד מספר צפני זרם מודרניים. שהיא יעילה בתנאי שהתוקף מסוגל ל'הזריק' סיביות שגויות (bit flipping) במיקומים ספציפיים של אחד האוגרים ולנסות לאתר את השלכות השינוי על הפלט, כאשר השגיאות מתקדמות במהלך פעולת הצופן. ה-LFSR רגיש יותר למניפולציה בסיביות אך העדכון של NFSR מחזיר אי-ליניאריות גבוהה.
התקפת ערוץ צדדי המתמקדת בסריקת האותות הבוקעים מהמחשב או המכשיר המבצע את ההצפנה, ישימה כנגד גריין וכמו נגד הרבה פרימיטיבים קריפטוגרפיים אחרים. לכן יש להיזהר ביישום הצופן בחומרה באופן שאינו חושף תנודות קיצוניות מדי בצריכת האנרגיה או הבדל גדול במספר מחזורי שעון לפעולה. במיוחד כיוון שמנגנון האימות פועל באופן כזה שישנו הבדל ניכר כאשר מעבדים את סיביות המסר. דיאגרמה של צריכת האנרגיה של הצופן במהלך ההצפנה מאפשרת הבחנה בין סיביות אחד לסיביות אפס.
מפתחות חלשים. זנג וואנג הראו ב-2009 שישנם  2^{96} זוגות של מפתח-וקטור אתחול 'חלשים' בצופן גריין, במובן שהם גורמים לאיפוס האוגר LFSR אחרי שלב האתחול. היות שבדרך כלל מפתחות הצפנה נבחרים באקראי, ההסתברות שזוג חלש יבחר היא בערך  2^{-128}, לכן זהו לא איום ממשי.
זיוף תג האימות. הוכח שזיוף תג האימות של גריין יכול להצליח בהסתברות של  2^{-32} שזה בערך מה שצפוי מכוח גס. וכמובן חשוב להימנע משימוש חוזר במפתח ווקטור אתחול ישנים, בדיוק כמו בהצפנה.
ביטחון וביצועים

Grain הוא למעשה פשרה שנועדה לאפשר יישום מוגבל משאבים ובשל כך ביטחונו וביצועיו מוגבלים בהתאם. ידוע ש-LFSR עם פולינום פרימיטיבי ממעלה  n בעל מחזוריות של לפחות  2^{n-1} סיביות. לטענת המפתחים הצופן עוצב כך שהפעלת כוח גס בניסיון לנחש את המצב הפנימי לא יפחת מ- 2^{80} או  2^{128} בגרסת 128 ביט, שזה מספק ברמה של חומרה מסוג זה. היות שהצופן פועל ברמת סיביות ולא מילים תפוקתו במצב אופטימלי אינה עולה על 16 סיביות לפעימת שעון אחת שזה נמוך בהשוואה לצפנים שפועלים ברמה של מילים בגודל 32 סיביות למשל שאז בפעימת שעון אחת מופקים לפחות 32 סיביות. לעומת זאת צופן Grain ניתן ליישום במעגל משולב FPGA למשל מסוג אלטרה באמצעות שפת VHDL ביישום רגיל בלא יותר מ-300 שורות קוד כאשר רק 1435 שערים מנוצלים. כמובן שמספר השערים עולה בהתאמה ככל שמאיצים את הצופן כי יישום הזזות מרובות דורש יותר שערים. לטענת המפתחים הצופן עמיד כנגד התקפת קורלציה וכן התקפות אלגבריות על פונקציית הסינון או התקפות קלאסיות אחרות נגד צפני זרם.
גרסת גריין המקורית התגלתה כלא בטוחה במהלך הבחירה לתקן לאחר שפורסמה ב-2006 התקפה מעשית כנגדה בסיבוכיות של  2^{43} ועם  2^{38} סיביות זרם מפתח. שזה טוב בהרבה מכוח גס. גרסת Grain v1 מאפשרת מפתח באורך של עד 128 סיביות והיא נחשבת טובה יותר. בהתקפה שנקראת Dynamic Cube Attacks של איתי דינור ועדי שמיר, הגרסה המלאה של Grain-128 ניתנת לשבירה במאמץ נמוך מכוח גס בפקטור של  2^{15}. לאור זאת פותחה הגרסה Grain 128a הצעירה יחסית (2011). שתי התקפות פורסמו כנגד גרסה זו, האחת נקראת התקפת שיבוש דיפרנציאלית (Diferential Fault Attack) והיא מנצלת את מרכיב האימות MAC של הצופן כדי לחשוף את המפתח בסביבות  2^{12} ניסיונות. ההתקפה שנייה מנצלת קשר או יחס כלשהו בין מפתחות הצפנה ווקטור האתחול, בסיבוכיות נמוכה משמעותית מכוח גס. לא ברור כמה ההתקפה פרקטית משום שהיא תלויה ביכולת התוקף לבצע מניפולציות בזיכרון הפנימי במיקומים ספציפיים באמצעות מיכשור חיצוני, הדבר תלוי בעיקר בסוג החומרה.
ב-2008 פורסמה התקפה נגד Grain 128 ו-Grain v1 שנקראת Related-Key Chosen IV Attacks.  
ההתקפה על Grain v1 מצליחה לשחזר את המפתח הסודי עם  2^{22.59} וקטורי אתחול IV נבחרים, עם  2^{26.29} סיביות זרם מפתח ובסיבוכיות של  2^{22.90}. כנגד הגרסה Grain 128 ההתקפה דורשת  2^{26.59} וקטורי אתחול נבחרים וכן  2^{31.39} סיביות מזרם המפתח בסיבוכיות של  2^{27.01}.
ראו גם

צופן זרם
הערות שוליים

↑  Grain v1
↑  Cryptanalysis of Stream Cipher Grain Family
↑  A Stream Cipher Proposal: Grain-128
↑  Cryptanalysis of Grain
↑  A New Version of Grain-128 with Authentication
↑  Related-Key Chosen IV Attacks on Grain-v1 and Grain-128
סכמת צופן גריין
סכמת שלב האתחול של צופן גריין
אצטדיון איפורואה

| --- | --- |

 מיקום:  ספרד אייבר, חבל הבסקים, ספרד
 קואורדינטות:  43°10′54″N 2°28′33″W﻿ / ﻿43.181706°N 2.475803°W﻿ / 43.181706; -2.475803
 תקופת הפעילות:  14 בספטמבר 1947 – הווה (77 שנים)
 שופץ:  1989, 2016, 2019
 הורחב:  1989, 2016, 2019
 בעלים:  עיריית אייבר
 מפעיל:  עיריית אייבר
 משטח:  דשא
 קבוצות:  אייבר (1947–הווה)
 מושבים:  8,164‏
 ממדי משטח:  103 מ' × 65 מ'
 he
 
האצטדיון העירוני איפורואה (בספרדית: Ipurua Municipal Stadium) הוא אצטדיון בעיר אייבר שבספרד. האצטדיון משמש כאצטדיון הביתי של קבוצת אייבר מליגת המשנה הספרדית ומכיל 8,164 מקומות ישיבה.
היסטוריה

האצטדיון נפתח בתאריך 14 בספטמבר 1947, במשחק בין אייבר לבין יריבתה המקומית, אלגויבר. עם חזרתה של אייבר לליגה השנייה בספרד בשנת 1989, עבר האצטדיון שיפוץ ראשון.
בקיץ 2014 עלה המועדון לראשונה בהיסטוריה לליגה הבכירה, ומיד החלו תוכניות להרחבת האצטדיון. האצטדיון עומד בקריטריונים של אופ"א לאירוח משחקים.
הערות שוליים

↑  "El Eibar inicia la próxima semana la reubicación de los abonados para la próxima temporada" (בספרדית). SD Eibar. 21 במאי 2019. {{cite web}}:  (עזרה)
דוד פרפקט

| --- | --- |

 פרסים והוקרה:  לחצן הפעלה מכסף (2011)  לחצן הפעלה מזהב (2013)  לחצן הפעלה מיהלום (2016) 
 www.dudeperfect.com
 
דוּד פֶּרפקט (באנגלית: Dude Perfect) הוא שמה של קבוצת בידור ספורטיבי פופולרית מפריסקו, טקסס, אשר מעלה סרטונים בקביעות ליוטיוב. חברי הקבוצה הם התאומים קובי וקורי קוטון, גארט הילברט, קודי ג'ונס וטיילר טוני, כולם שחקני כדורסל ושותפים לחדר בעת לימודם באוניברסיטת טקסס A&M. חברי הקבוצה מחזיקים במספר שיאי גינס רב. סרטוני היוטיוב שלהם צברו מעל ל-13 מיליארד צפיות יחד ולערוץ המרכזי שלהם "Dude Perfect" מעל 60 מיליון מנויים אשר מציב אותו במקום הראשון ביוטיוב בערוצי ספורט (נכון לאוגוסט 2021) וה-18 בסך הכל.
היסטוריה

חברי הקבוצה היו נוהגים לעשות תחרויות על כריכים בחצר האחורית אשר בסופו של דבר צולמו וסרטון של קליעות פעלולים בחווה של טוני הועלה ליוטיוב, שצבר 200,000 צפיות תוך שבוע בלבד. סרטון המשך ממחנה קיץ בחוות סקיי צבר כבר 18 מיליון צפיות, ודוד פרפקט פרסמו שיאמצו ילד בפרויקט Compassion International עבור כל 100,000 צפיות. בשלב זה כבר החלה מודעות של גופים גדולים יותר להצלחה ותוכנית E:60 של ESPN ביקשה לעשות עם הקבוצה צילום של זריקת פעלולים ארוכה שהניבה שיא עולם (בזמנו). לאחר הזריקה התארחו דוד פרפקט בחמש תוכניות שונות ב-ESPN.
לאחר ההצלחה עם ESPN שיתפו דוד פרפקט פעולה עם עשרות גופי ספורט מרכזיים, ספורטאים אלופי עולם ותוכניות טלוויזיה.
בשנת 2011 הוציאה קבוצת דוד פרפקט אפליקציות משחקים ל-iOS ואנדרואיד בשם "Dude Perfect"‏. לאחר מכן הוציאו אפליקציית המשך בשם "Dude Perfect 2", ואת המשחקים "Endless Ducker" ו-"That's Lit". במקביל קורי קוטון הוציא לאור את ספרו "Go Big" על מהלכים שעשתה הקבוצה מתחילת הפעילות ועד המעבר לפרסום עולמי.
בשנת 2017 כתבה בפורבס טענה כי הם במקום ה-3 ברשימת בעלי השכר הגבוה בין כוכבי היוטיוב, עם 14 מיליון דולר.
בשנת 2019 נכנס ערוץ היוטיוב שלהם לעשירייה הפותחת של הערוצים הפופולריים ביותר, כאשר ברשותו למעלה מ-40 מיליון מנויים.
הערות שוליים

↑  World Record Edition Dude Perfect, סרטון קולקציה של שיאי גינס בכדורסל, Youtube
↑  "Dude Perfect Live Subscriber Count and Stats". SubscriberCount.live. אורכב מ-המקור ב-2019-03-27. נבדק ב-26 במאי 2017. {{cite web}}:  (עזרה)
↑  Ralston, Katy. "'Dude Perfect' Becomes National Sensation". Texas A&M University. אורכב מ-המקור ב-ינואר 15, 2014. נבדק ב-ינואר 11, 2014.
↑  "Dude Perfect". iTunes Store. נבדק ב-7 ביולי 2014. {{cite web}}:  (עזרה)
↑  "Dude Perfect". Google Play. נבדק ב-7 ביולי 2014. {{cite web}}:  (עזרה)
↑  THE WORLD'S HIGHEST-PAID YOUTUBE STARS 2017, באתר פורבס
אלכסנדר מיסורקין

| --- | --- |

אלכסנדר מיסורקין, 2012
 לידה:  23 בספטמבר 1977 (בן 47) ירשיצ'י, מחוז סמולנסק, ברית המועצות
 מידע כללי
 בשירות:  קוסמונאוט בשירות רוסקוסמוס
 לאום:  רוסי רוסיה
 עיסוק בעבר:  טייס קרב
 תקופת השירות:  2006–2022 (כ־16 שנים)
 זמן שהייה בחלל:  346 ימים, 7 שעות ו-4 דקות
 מספר פעילות חוץ-רכבית:  3
 זמן שהייה בפעילות חוץ-רכבית:  28 שעות ו-13 דקות
 משימות
 סויוז TMA-08M סויוז MS-06 סויוז MS-20
 / /
 עיטורים
  גיבור הפדרציה הרוסית  עיטור ההצטיינות למען המולדת מדרגה 4
אלכסנדר מיסורקין (ברוסית:Александр Александрович Мисуркин ‏, נולד ב-23 בספטמבר 1977 במחוז סמולנסק) הוא קוסמונאוט רוסי. הוא השתתף בטיסות לתחנת החלל הבין-לאומית והיה חבר בכמה משלחות.
ביוגרפיה

אלכסנדר מיסורקין נולד בכפר במחוז סמולנסק בשנת 1977. בשנת 1983 הוריו התגרשו והוא עם אימו ואחותו עברו לאזור אוריול. בעיר זו הוא למד ובגיל 13 החל להשתתף בפעילות של מועדון טיס העירוני.
בשנת 1994 לאחר סיום בית ספר מיסורקין החלל ללמוד בבית ספר לטייסי קרב אותה סיים בהצטיינות בשנת 1999 עם קבלת תואר "מהנדס-טייס". הוא שיתר ביחידות חיל האוויר הרוסי בעיקר בצפון קווקז.
בדצמבר 2006 מיסורקין החל קורס במרכז גגארין להכשרת קוסמונאוטים. לאחר סיומו הוא היה חבר ביחידת הקוסמונאוטים. הוא היה חבר בצוות גיבוי של מספר משימות.
במרץ 2013 מיסורקין היה מהנדס טיסת סויוז TMA-08M שהביאה לתחנת החלל את חברי משלחת מס' 35 לתחנת החלל הבין-לאומית החדשים (כריס הדפילד היה מפקד המשלחת). לאחר סיום עבודת המשלחת מיסורקין עבר למשלחת מס' 36 לתחנת החלל הבין-לאומית בפיקוד של פאבל וינוגרדוב. במהלך שהות בחלל הוא ביצע 3 פעמים פעילות חוץ רכבית באורך כולל של 20 שעות. הוא חזר לכדור הארץ לאחר 166 ימים בחלל.
בספטמבר 2017 מיסורקין היה מפקד טיסה סויוז MS-06 שהביאה לתחנת החלל את חברי משלחת מס' 53 לתחנת החלל הבין-לאומית החדשים (רנדולף ברזניק היה מפקד המשלחת). לאחר סיום עבודת המשלחת מיסורקין עבר למשלחת מס' 54 לתחנת החלל הבין-לאומית והיה מפקדו. במהלך שהות בחלל הוא ביצע פעילות חוץ רכבית באורך של כ-8 שעות. הוא חזר לכדור הארץ לאחר 168 ימים בחלל.
בדצמבר 2021 מיסורקין היה מפקד טיסה סויוז MS-20 שהביאה לתחנת החלל זוג תיירי חלל מיפן. באותה עת בתחנת החלל שהו חברי משלחת מס' 66 לתחנת החלל הבין-לאומית (תומא פסקה היה מפקד המשלחת). לאחר שהות של כ-11 ימים החללית חזרה לכדור הארץ.
בשנת 2022 מיסורקין פרש מיחידת הקוסמונאוטים.
אליפות העולם בשחמט 1981

אליפות העולם בשחמט 1981 הייתה תחרות לקביעת אלוף העולם בשחמט, שאורגנה על ידי פיד"ה. השלב הסופי בו נפגשו אלוף העולם אנטולי קרפוב וויקטור קורצ'נוי נערך בין 1 באוקטובר לבין 19 בנובמבר 1981 והסתיים בניצחון של אנטולי קרפוב
רקע

בהתאם למתכונת שאושרה על ידי פיד"ה האליפות התקיימה במספר שלבים. בשלב הראשון התקיימו תחרויות אזוריות. בסיום שלב זה התקיימו 2 תחרויות בין-אזוריות עם 20 משתתפים כל אחד. השישה הראשונים העפילו (3 מכל תחרות) לשלב השלישי שנערך בשיטת פלייאוף. לשחמטאים אלו הצטרפו בוריס ספסקי וויקטור קורצ'נוי.
מפגשי המועמדים

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר | רבע גמר |  |  | חצי גמר | חצי גמר |  |  | גמר | גמר |
:  
|  | מרץ 1980 - ולדן | מרץ 1980 - ולדן |   |   |  |  |   |   |  |  |
|  | מרץ 1980 - ולדן | מרץ 1980 - ולדן |   |   |  |  |   |   |  |  |
|  |  שווייץ ויקטור קורצ'נוי |  ½5 |   |   |  |  |   |   |  |  |
|  |  שווייץ ויקטור קורצ'נוי |  ½5 |   |   | יולי-אוגוסט 1980 - בואנוס איירס | יולי-אוגוסט 1980 - בואנוס איירס |   |   |  |  |
|  |  ברית המועצות טיגראן פטרוסיאן |    ½3 |   |   | יולי-אוגוסט 1980 - בואנוס איירס | יולי-אוגוסט 1980 - בואנוס איירס |   |   |  |  |
|  |  ברית המועצות טיגראן פטרוסיאן |    ½3 |   |   |  שווייץ ויקטור קורצ'נוי |  ½7 |   |   |  |  |
|  | מרץ-אפריל 1980 - לוצרן | מרץ-אפריל 1980 - לוצרן |   |   |  שווייץ ויקטור קורצ'נוי |  ½7 |   |   |  |  |
|  | מרץ-אפריל 1980 - לוצרן | מרץ-אפריל 1980 - לוצרן |   |   |  ברית המועצות לב פולוגייבסקי |  ½6 |   |   |  |  |
|  |  ברית המועצות לב פולוגייבסקי  |  ½5 |   |   |  ברית המועצות לב פולוגייבסקי |  ½6 |   |   |  |  |
|  |  ברית המועצות לב פולוגייבסקי  |  ½5 |   |   |  |  |   |   | דצמבר 1980 - מראנו | דצמבר 1980 - מראנו |
|  |  ברית המועצות מיכאל טל |   ½2 |   |   |  |  |   |   | דצמבר 1980 - מראנו | דצמבר 1980 - מראנו |
|  |  ברית המועצות מיכאל טל |   ½2 |   |   |  |  |   |   |  שווייץ ויקטור קורצ'נוי |  ½4 |
|  | מרץ-מאי 1980 - מקסיקו-סיטי | מרץ-מאי 1980 - מקסיקו-סיטי |   |   |  |  |   |   |  שווייץ ויקטור קורצ'נוי |  ½4 |
|  | מרץ-מאי 1980 - מקסיקו-סיטי | מרץ-מאי 1980 - מקסיקו-סיטי |   |   |  |  |   |   |  גרמניה רוברט היבנר |  ½3 |
|  |  הונגריה לאיוש פורטיש |  7 |   |   |  |  |   |   |  גרמניה רוברט היבנר |  ½3 |
|  |  הונגריה לאיוש פורטיש |  7 |   |   | אוגוסט 1980 - אבנו טרמה | אוגוסט 1980 - אבנו טרמה |   |   |  |  |
|  |  ברית המועצות בוריס ספסקי |   7 |   |   | אוגוסט 1980 - אבנו טרמה | אוגוסט 1980 - אבנו טרמה |   |   |  |  |
|  |  ברית המועצות בוריס ספסקי |   7 |   |   |  הונגריה לאיוש פורטיש |   ½4 |   |   |  |  |
|  | מרץ-אפריל 1980  - בד לאוטנברג | מרץ-אפריל 1980  - בד לאוטנברג |   |   |  הונגריה לאיוש פורטיש |   ½4 |   |   |  |  |
|  | מרץ-אפריל 1980  - בד לאוטנברג | מרץ-אפריל 1980  - בד לאוטנברג |   |   |  גרמניה רוברט היבנר |   ½6 |   |   |  |  |
|  |  הונגריה אנדרש אדוראין |  ½4 |   |   |  גרמניה רוברט היבנר |   ½6 |   |   |  |  |
|  |  הונגריה אנדרש אדוראין |  ½4 |   |   |  |  |   |   |  |  |
|  |  גרמניה רוברט היבנר  |   ½5 |   |   |  |  |   |   |  |  |
|  |  גרמניה רוברט היבנר  |   ½5 |   |   |  |  |   |   |  |  |
דו-קרב על האליפות

הדו-קרב התקיים במהלך 1 באוקטובר - 19 בנובמבר 1981 במראנו. קרפוב, שניצח 6 פעמים הוכרז כמנצח. לא הייתה הגבלה על מספר המשחקים.
|  | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | ניצחונות | סה"כ |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ברית המועצות אנטולי קרפוב | 1 | 1 | = | 1 | = | 0 | = | = | 1 | = | = | = | 0 | 1 | = | = | = | 1 | 6 | 11 |
| שווייץ ויקטור קורצ'נוי | 0 | 0 | = | 0 | = | 1 | = | = | 0 | = | = | = | 1 | 0 | = | = | = | 0 | 2 | 7 |
אליפות העולם בשחמט 1981
אסכולת שיקגו (סוציולוגיה)

בסוציולוגיה, אסכולת שיקגו מתייחסת לניסיון המהותי הראשון לחקור את הסביבה האורבנית על ידי שילוב של תאוריה ואתנוגרפיה בעיר שיקגו. במהלך שנות העשרים ושנות השלושים של המאה ה-20, סוציולוגיה אורבנית זוהתה עם המחקרים שהוצאו מבית הספר לסוציולוגיה של שיקגו.
חוקרים המשתייכים לאסכולה זו טענו כי בשל ההתפתחויות הטכנולוגיות והחברתיות החל משנות ה-20 של המאה העשרים, מעמדו של האזור הגאוגרפי המקומי כיחידה חברתית נמצא בנסיגה. אורח החיים העירוני תואר כמנוגד לאורח החיים הכפרי. היחסים הבינאישיים בעיר תוארו כיחסים משניים חלשים ושטחיים לא יציבים ביחס למבנה הקשרים המאפיינים קהילה כפרית. במאמרו: "אורבניות כאורח חיים" (1938), העמיד לואיס וירת, דמות מרכזית באסכולת שיקגו, תיאור שיטתי של כמה מן המאפיינים המרכזיים של העיר הגדולה. וירת' מאפיין את העיר באמצעות שלושה היבטים מרכזיים: גודל האוכלוסייה, דחיסות והטרוגניות חברתית. אצל וירת' מתקיימות הרחבה מושגית ותפיסה כוללת של מה שהוא מכנה "אורבניות", כלומר היבטים חברתיים ותרבותיים-עירוניים, כגון הפרדה מרחבית, מגעים חברתיים משניים והטרוגניות חברתית, המשתקפים בעמדות, במבנים אישיותיים ובדרך חיים.
לקריאה נוספת

גאורג זימל, רוברט פארק, לואיס וירת, אורבניזם: הסוציולוגיה של העיר המודרנית.